Document ID: /roh_data/filtered/Bilingualer_Corpus_interleaved-it-rm.jsonl.gz/802

This is a text translated from Italian to Rumantsch Grischun.
Campo sportivo giovanile a Tenero

Dal 20 al 26 luglio 2003 si terrà presso il Centro Sportivo Tenero l'unica manifestazione intercantonale nell'ambito dei festeggiamenti del 200° dei Cantoni entrati a far parte della Confederazione con l'Atto di Mediazione. 40 giovani provenienti da tutto il Cantone dei Grigioni si incontrano con circa 600 giovani provenienti dagli altri Cantoni in festa Argovia, San Gallo, Turgovia, Vaud e Ticino nel campo sportivo giovanile argoviese. Circa 150 monitrici e monitori si occuperanno dell'offerta quotidiana. I giovani avranno a disposizione un'ampia scelta di corsi sportivi e culturali. Tra un corso e l'altro avranno la possibilità di divertirsi in diversi villaggi di intrattenimento e riposo.

Durante il campo ogni giorno uno dei Cantoni in festa si presenterà ai partecipanti. Dal punto di vista grigionese il culmine sarà naturalmente la giornata grigionese. Mercoledì 23 luglio, i partecipanti al campo potranno godere delle prelibatezze culinarie dei Grigioni. La Grison-Night la sera sarà un evento culturale clou. Lou Geniuz & Band, nonché Spooman & Kubus provvederanno a scaldare l'ambiente, breakdancer e graffitari completeranno il quadro.

Da parte del Cantone dei Grigioni, grigioni sport è responsabile per l'organizzazione della giornata grigionese e per l'assistenza alla delegazione grigionese.

Organo: Ufficio per la scuola popolare e lo sport

Fonte: it Ufficio per la scuola popolare e lo sport

Data: 16.07.2003

Camp da sport per giuvenils a Tenero

Dals 20 fin ils 26 da fanadur 2003 vegn ad avair lieu en il Centro Sportivo Tenero l'unica occurrenza da giubileum interchantunala dals chantuns da mediaziun en il rom da las festivitads da 200 onns. 40 giuvenils da tut il Grischun sa scuntran cun var 600 giuvenils dals auters chantuns da giubileum Argovia, Son Gagl, Turgovia, Vad e Tessin en il camp da sport per giuvenils da l'Argovia. Var 150 manadras e manaders vegnan ad esser responsabels per la purschida quotidiana. Latiers stat a disposiziun als giuvenils ina vasta paletta da curs sportivs e culturals. Tranteren pon els sa divertir en divers villages da trategniment e recreaziun.

Mintga di da camp vegn a sa preschentar in chantun da mediaziun a las participantas ed als participants. Il punct culminant or da vista grischuna è latiers natiralmain il di grischun. Mesemna, ils 23 da fanadur, vegnan las participantas ed ils participants a sa laschar gustar delicatessas culinaricas dal Grischun. La saira vegn a procurar la Grison-Night per in highlight cultural. Lou Geniuz e band sco er Spooman & Kubus vegnan a stgaudar en bravamain als kids, breakdancers e artists da grafitti vegnan a cumplettar l'occurrenza.

Da vart dal chantun Grischun è grischun sport responsabel per l'organisaziun dal di grischun e per la tgira da la delegaziun grischuna.

Gremi: uffizi per las scolas popularas e sport

Funtauna: rg uffizi per las scolas popularas e sport

Data: 16.07.2003